পশ্চিমবঙ্গের মুখ্যমন্ত্রী দিল্লীকে কঠোর হুুঁশিয়ারি দিয়ে বলেছেন, আসাম রাজ্যে আগুন নিয়ে খেলবেন না। ‘বাঙালি খেদাও’ প্রক্রিয়া জঘন্য কাজ। এর পরিণতি ভালো হবে না। মঙ্গলবার বীরভূম জেলার আমোদপুরে জঙ্গলমহল উৎসবের উদ্বোধনী অনুষ্ঠানে বক্তৃতা করছিলেন। মমতা বলেন, আমি সব রাজ্যকে ভালোবাসি, সব রাজ্যেই অন্য রাজ্যের মানুষ থাকে। কারণ এটা তাদের অধিকার। এক রাজ্য থেকে অন্য রাজ্যে লোক কাজের জন্য যায় এবং কাজকে ভালোবেসেই সংসার তৈরি করে... অথচ গত ত্রিশ-চল্লিশ বছর ধরে যারা আসামে আছে, আজকে তাদের সবাইকে তাড়িয়ে দেওয়ার চক্রান্ত চলছে। নাগরিকত্ব আইনের নামে প্রায় ১ কোটি ২৫ লাখের বেশি মানুষকে তাড়িয়ে দেওয়ার চক্রান্ত চলছে।’